222 
lykkedes det kun at finde 1 Aborre (Perca fluviatilis), 1 Løje 
(Aspius alburnus), 2—3 Skaller (Leuciscus sp.), 1 lille, brasenagtig 
Fisk (Abramis sp.) og 5—6 Gedder (Esox lucius). Derimod var 
Horkernes Antal saa stort, at det sikkert maatte anslaas i Titusinder. 
Horkerne laa dels inde ved Bredden eller flød i dennes Nærhed, 
dels drev stadig fler ind ude fra Søen. Kun nogle af de helt inde 
ved Bredden liggende var allerede indhyllede i Vandskimmelsvampe 
(Saprolegniaceer); de fleste andre var tilsyneladende døde for ret 
nylig, idet Indvoldene var temmelig friske; paa en Del var Gæl- 
lerne røde, men af endnu levende Horker lykkedes det kun at finde 
een. Denne flød paa Siden i Vandskorpen ligesom de døde, aandede 
meget lidt og uregelmæssigt, reagerede først efter gentagne Slag 
med en Stok ved at svømme i normal Stilling ned mod Bunden, 
hvorfra den dog et Øjeblik efter drev op igen. En Undersøgelse 
paa Stedet bekræftede den foregaaende Dags Iagttagelse: I alle de 
" Horker, som aabnedes, fandtes talrige Iktecyster, særlig i Ovarierne, 
i Hjerteposen og i Svømmeblæren. Der kunde ingen Tvivl være 
om, at Ikterne voldte Horkernes Død. Mange af de døde Horker 
havde opspærret Mund, udspilede Gællehude og oprejst Rygfinne ; 
men det gjaldt ikke dem alle. De nævnte Symptomer plejer at vise, 
at Fisken er død af Kvælning. Bruno Hofer!) nævner, at de 
kan fremkomme ikke blot, naar Kvælningen skyldes Iltmangel i 
Vandet, men ogsaa f. Eks. naar Gællerne af en eller anden Grund 
klistrer sammen, eller naar Parasitter hindrer Blodtilstrømningen til 
Gællerne. Selv om Ikterne maaske nok i et eller andet Tilfælde 
kunde komme til at bevirke Kvælning, har denne dog ikke været 
den egentlige Dødsaarsag; det langsomme Aandedræt hos den fundne, 
døende Hork viste, at der for dens Vedkommende ikke var Tale om 
Kvælning. Rimeligt er det vel, at den opspærrede Mund, de ud- 
spilede Gællehude og Finner kan skyldes en almindelig Krampe i 
Dødsøjeblikket, uden at der har været Kvælningsanfald. 
De døde Horkers Længde var c. 3—c. 19 cm. Tilsyneladende 
1) Bruno Hofer: Handbuch der Fischkrankheiten. Stuttgart 1906. Side 159. 
